
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 506 

20 Απριλίου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Συγκρότηση και ορισμός μελών Ομάδας Στήριξης 
στο Υπουργείο Οικονομίας και Οικονομικών για 

την εφαρμογή του Προγράμματος ΠΟΛΙΤΕΙΑ. 1 

Σύσταση, συγκρότηση και ορισμός μελών Επιτροπής 
στο Υπουργείο Οικονομίας και Οικονομικών για 
την εξειδίκευση και αναθεώρηση των τεχνικών 
προδιαγραφών των φορολογικών ηλεκτρονικών 
μηχανισμών και συστημάτων και την εφαρμογή 
τους στη διασφάλιση των φορολογικών δεδομέ¬ 


νων του Κώδικα Βιβλίων και Στοιχείων. 2 

Επανέκδοση τιμαριθμοποιημένων ομολόγων λήξης 

25.7.2005. 3 

Μορφή, τύπος και περιεχόμενο, δικαιολογητικά, δια¬ 
δικασία έκδοσης και χρονική ισχύς διπλωματι¬ 
κών και ειδικών υπηρεσιακών διαβατηρίων νέου 

τύπου. 4 

Καθορισμός της 1ης Μάίου 2006, ως ημέρας υπο¬ 
χρεωτικής αργίας. 5 

Καθορισμός αριθμού θέσεων Δήμου Βόρειας Κυνου- 
ρίας Άστρους Κυνουρίας που πληρούνται από 
άτομα που προστατεύονται από το ν. 2643/1998 

και κατανομή των θέσεων αυτών. 6 

Καθιέρωση με αμοιβή υπερωριακής απογευματινής 
εργασίας στο προσωπικό του Κ.Β. «ΜΗΤΕΡΑ». 7 


Α ΠΟΦΑΣΕΙ Σ 

Αριθ. 1035857/378/Α0006 (1) 


Συγκρότηση και ορισμός μελών Ομάδας Στήριξης στο 
Υπουργείο Οικονομίας και Οικονομικών για την 
εφαρμογή του Προγράμματος ΠΟΛΙΤΕΙΑ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) των άρθρων 89 και 128 του π.δ. 284/1988 (ΦΕΚ 128 
Α'), όπως τροποποιήθηκε και ισχύει, 
β) του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών σε Υπουργείο Οι¬ 
κονομίας και Οικονομικών» (ΦΕΚ 57Α'), 


γ) του άρθρου 4 του ν. 2880/2001, πρόγραμμα «ΠΟ¬ 
ΛΙΤΕΙΑ» για τη μεταρρύθμιση και τον εκσυγχρονισμό 
της Δημόσιας Διοίκησης και άλλες διατάξεις» (ΦΕΚ 
9Α/30.1.2001), όπως αντικαταστάθηκε με το αρ. 17 του 
ν.3345/2005 (ΦΕΚ 138 Α/16.6.2005), 

δ) της υπ’ αριθμ. 15453/5.8.2005 κοινή απόφασης των 
Υπουργών ΕΣ.Δ.Δ.Α. και Οικονομίας και Οικονομικών 
(ΦΕΚ 1120/Β/8.8.2005) «Κανονισμός Εφαρμογής του 
Προγράμματος «ΠΟΛΙΤΕΙΑ» και ιδιαίτερα του άρθρου 
3 «Συγκρότηση, τρόπος λειτουργίας και αρμοδιότητες 
των οργάνων διοίκησης του προγράμματος», 

ε) του π.δ. 63/2005 (ΦΕΚ 98Α') «Κωδικοποίηση της 
νομοθεσίας για την Κυβέρνηση και τα κυβερνητικά 
όργανα», 

στ) του άρθρου 19 του ν. 1599/1986 (ΦΕΚ 75Α') «Σχέ¬ 
σεις Κράτους - Πολίτη καθιέρωση νέου τύπου δελτίου 
ταυτότητας και άλλες διατάξεις», όπως τροποποιήθηκε 
και κωδικοποιήθηκε με τις διατάξεις του ν. 2690/1999 
«Κύρωση του Κώδικα Διοικητικής Διαδικασίας και άλλες 
διατάξεις» (ΦΕΚ 45Α'), 

ζ) της παρ. 18 του άρθρου 18 του ν. 2503/1997 (ΦΕΚ 
107Α') «Διοίκηση, Οργάνωση, στελέχωση της περιφέ¬ 
ρειας, ρύθμιση θεμάτων για την Τοπική Αυτοδιοίκηση 
και άλλες διατάξεις», 

η) του άρθρου 17 του ν. 3205/2003 (ΦΕΚ 297Α') «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.π.δ.Δ. και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

2. Την υπ’ αριθμ. 8/06.04.2004 πράξη του Υπουργικού 
Συμβουλίου, με θέμα «Εγκριση του Επιχειρησιακού Προ¬ 
γράμματος Πολιτεία, για την τριετία 2005-2007». 

3. Την ανάγκη σύνδεσης των προγραμμάτων «ΠΟΛΙ¬ 
ΤΕΙΑ» και «ΚΟΙΝΩΝΙΑ της ΠΛΗΡΟΦΟΡΙΑΣ», με στόχο τη 
μεταρρύθμιση και τον εκσυγχρονισμό της Δημόσιας 
Διοίκησης και τη διοικητική σύγκλισή της με τα κράτη 
- μέλη της Ευρωπαϊκής Ένωσης. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη για την αμοιβή των μελών 
της Ομάδας Στήριξης, η οποία θα βαρύνει τον προϋπολο¬ 
γισμό του Προγράμματος «ΠΟΛΙΤΕΙΑ» και θα καθορισθεί 
με άλλη απόφασή μας, σύμφωνα με τις διατάξεις της 
παρ. 18 του άρθρου 18 του ν. 2503/1997 (ΦΕΚ 107Α'). 

5. Την υπ’ αριθμ. ΔΙΔΙΚ/Φ38/15716/10.8.2005 απόφαση 

του Υπουργού Εσωτερικών, Δημόσιας Διοίκησης και 
Αποκέντρωσης περί ορισμού μελών Επιτροπής Διοί¬ 
κησης του Προγράμματος «ΠΟΛΙΤΕΙΑ», στο Υπουργείο 
Εσωτερικών, Δημόσιας Διοίκησης και Αποκέντρωσης. 

6. Την ανάγκη προώθησης του προγράμματος «ΠΟ¬ 
ΛΙΤΕΙΑ» στο Υπουργείο Οικονομίας και Οικονομικών, 
αποφασίζουμε: 

Α. Συγκροτούμε στο Υπουργείο Οικονομίας και Οι¬ 
κονομικών Ομάδα Στήριξης του προγράμματος «ΠΟ¬ 
ΛΙΤΕΙΑ», αποτελούμενη από πέντε (5) μέλη, τα οποία 
ορίζουμε, ως εξής: 

1. Την Παρασκευή Λεγάκη, υπάλληλο με βαθμό Α', του 
κλάδου ΠΕ 3 Διοικητικού-Προσωπικού Λειτουργίας & 
Εκμετάλλευσης Η/Υ, που υπηρετεί ως Προϊσταμένη της 
Δ/νσης Οργάνωσης, ως Συντονίστρια. 

2. Την Ολγα Κανιάρη, υπάλληλο με βαθμό Α', του κλά¬ 
δου ΠΕ Εφοριακών, που υπηρετεί ως Προϊσταμένη του Α' 
Τμήματος της Δ/νσης Διοικητικού, ως μέλος και ως ανα- 
πληρώτρια της Συντονίστριας της Ομάδας Στήριξης. 

3. Την Καλλιόπη Οικονόμου, υπάλληλο με βαθμό Α', 
του κλάδου ΠΕ Δημοσιονομικών, που υπηρετεί ως Προ- 
ϊσταμένη του Α' Τμήματος της Δ/νσης Προσωπικού του 
Γ.Λ.Κ., ως μέλος. 

4. Τον Γεώργιο Αντωνάκη, υπάλληλο με βαθμό Α', του 
κλάδου ΠΕ Τελωνειακών, που υπηρετεί ως Προϊστάμε¬ 
νος του Τ μήματος Γ ενικών Τ ελωνειακών Θεμάτων, ως 
μέλος. 

5. Τον Γεώργιο Καραγιάννη, υπάλληλο με βαθμό Α', 
του κλάδου ΠΕ Πληροφορικής, που υπηρετεί στο Α' Τμή¬ 
μα της Δ/νσης Εφαρμογών Η/Υ της Γ.Γ.Π.Σ., ως μέλος. 

Β. Ως μέλη της Γραμματείας της παραπάνω Ομάδας, 
ορίζουμε της εξής: 

α) Τη Ροζάννα Γεωργουλάκου, υπάλληλο με βαθμό Α', 
του κλάδου ΠΕ Εφοριακών, που υπηρετεί στο Α' Τμήμα 
της Δ/νσης Διοικητικού. 

β) Την Ελένη Σμπόνια, υπάλληλο με βαθμό Δ’, του 
κλάδου ΠΕ Εφοριακών, που υπηρετεί στο Α' Τμήμα της 
Δ/νσης Διοικητικού. 

Γ. Η παρούσα ομάδα θα συνεργάζεται με τον Προϊστά¬ 
μενο της Γενικής Διεύθυνσης Διοικητικής Υποστήριξης, 
Νικόλαο Κάββουρα, ο οποίος θα παρακολουθεί την πο¬ 
ρεία του έργου και των δράσεων αυτής. 

Δ. Η Ομάδα Στήριξης του προγράμματος «ΠΟΛΙΤΕΙΑ» 
έχει την ευθύνη για: 

- την υποβοήθηση του Υπουργείου Οικονομίας & Οι¬ 
κονομικών, για την παρακολούθηση της πορείας και 
εξέλιξης των έργων και δράσεων, 

- τη συνεργασία με τους υπευθύνους των έργων και 
δράσεων στο Υπουργείο Οικονομίας και Οικονομικών, 

- τη συνεργασία με τους υπευθύνους των οικείων 
Υποπρογραμμάτων του ΥΠ.ΕΣ.Δ.Δ.Α. και των αντίστοι¬ 
χων Ομάδων Στήριξης Υποπρογραμμάτων του ΥΠ.ΕΣ. 
Δ.Δ.Α., 

- όλες τις αναγκαίες ενέργειες και παρεμβάσεις για 
την εκτέλεση των έργων και δράσεων του Υπουργείου 
Οικονομίας και Οικονομικών, που έχουν ενταχθεί στο 
πρόγραμμα «ΠΟΛΙΤΕΙΑ». 

- την εξέταση της συνέργιας και διαλειτουργικότητας 
των έργων ή δράσεων του Προγράμματος «ΠΟΛΙΤΕΙΑ», 
με έργα και δράσεις της στο Υπουργείο Οικονομίας & 
Οικονομικών, που εκτελούνται μέσω άλλων προγραμ¬ 
μάτων, όπως η Κοινωνία της Πληροφορίας. 

Ε. Η παραπάνω Ομάδα, θα συνεδριάζει εντός και εκτός 


του κανονικού ωραρίου λειτουργίας των Δημόσιων Υπη¬ 
ρεσιών, στο κατάστημα του Υπουργείου Οικονομίας και 
Οικονομικών (στην οδό Καρ. Σερβίας 10) και η διάρκεια 
λειτουργίας της είναι τριετής. 

ΣΤ. Η αμοιβή των μελών της Ομάδας Στήριξης του 
προγράμματος «ΠΟΛΙΤΕΙΑ» στο Υπουργείο Οικονομίας 
και Οικονομικών θα καθορισθεί με άλλη απόφασή μας 
σε εφαρμογή των διατάξεων της παρ. 18 του άρθρου 
18 του ν. 2503/1997 (ΦΕΚ 107Α'). 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 7 Απριλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 1035856/9/Α0006 (2) 

Σύσταση, συγκρότηση και ορισμός μελών Επιτροπής 
στο Υπουργείο Οικονομίας και Οικονομικών για την 
εξειδίκευση και αναθεώρηση των τεχνικών προδι¬ 
αγραφών των φορολογικών ηλεκτρονικών μηχανι¬ 
σμών και συστημάτων και την εφαρμογή τους στη 
διασφάλιση των φορολογικών δεδομένων του Κώ¬ 
δικα Βιβλίων και Στοιχείων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 89 του π.δ. 284/1988 «Οργανισμός του 
Υπουργείου Οικονομικών» (ΦΕΚ 128Α'), όπως τροποποι¬ 
ήθηκε και ισχύει. 

β) Του π.δ. 81/2002 (ΦΕΚ 57Α'), «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

γ) Του άρθρου 18 του π.δ. 186/1992 «Κώδικας Βιβλίων 
και Στοιχείων» (ΦΕΚ 84Α'), όπως αυτό συμπληρώθηκε 
με το άρθρο 18α «Εναρμόνιση των όρων που επιβάλλο¬ 
νται στην τιμολόγηση με την Οδηγία 2001/115/Ε.Κ. του 
Συμβουλίου της Ευρωπαϊκής Ένωσης» του ν. 3193/2003 
(ΦΕΚ 266Α'). 

δ) Του άρθρου 34 του ν. 1914/1990 (ΦΕΚ 178Α'), σε συν¬ 
δυασμό με τις διατάξεις του άρθρου 13 του ν. 2346/1995 
(ΦΕΚ 220Α'). 

ε) Του άρθρου 19 του ν. 1599/1986 (ΦΕΚ 75Α'), όπως 
τροποποιήθηκε και κωδικοποιήθηκε με τις διατάξεις του 
ν. 2690/1999 (ΦΕΚ 45Α'). 

στ) Του άρθρου 7 του ν. 1809/1988 «Καθιέρωση Ηλε¬ 
κτρονικών Ταμειακών Μηχανών και άλλες διατάξεις» 
(ΦΕΚ 222Α'), όπως τροποποιήθηκε με το άρθρο 11 του 
ν.2753/1999 «Απλοποιήσεις και ελαφρύνσεις στη φορο¬ 
λογία εισοδήματος και άλλες διατάξεις» (ΦΕΚ 249Α'). 

ζ) Την υπ’ αριθμ. Σ1659/104/20.6.1988 (ΦΕΚ 497Β') 
απόφαση του Υπουργού Οικονομικών «Τεχνικές Προ¬ 
διαγραφές Ηλεκτρονικών Ταμειακών Μηχανών», όπως 
αναθεωρήθηκαν για πρώτη φορά με την υπ’ αριθμ. 
1144860/370/29.12.1998 (ΦΕΚ 1338Β') απόφαση και αντι- 
καταστάθηκαν με αποφάσεις του Υπουργού Οικονο¬ 
μίας και Οικονομικών, οι οποίες κοινοποιήθηκαν στην 
Ε.Ε., κωδικοποιημένες και συμπληρωμένες με την υπ’ 
αριθμ. 1100772/1474/0015/ΠΟΑ 1135/26.10.2005 απόφαση 
του ιδίου. 

η) Της περ. γ' της παρ.2 του άρθρου 17 του ν. 3205/2003 
(ΦΕΚ 297Α'). 

0) Του άρθρου 90 του π.δ. 63/2005 (ΦΕΚ 98/Α722.4.2005) 
«κωδικοποίηση της Νομοθεσίας για την Κυβέρνηση και 
τα Κυβερνητικά Όργανα». 

2. Τα υπ’ αριθμ. 1/3.1.2006 και 259/0015/8.11.2005 έγ¬ 
γραφα της Δ/νσης Κώδικα Βιβλίων και Στοιχείων, με τα 
οποία ζητείται η σύσταση της ως άνω επιτροπής. 

3. Το γεγονός ότι, από τις διατάξεις της απόφασης 
αυτής προκαλείται δαπάνη, για την αμοιβή του Προέ¬ 
δρου, των μελών και της γραμματείας της επιτροπής, 
η οποία θα καλυφθεί από τον Προϋπολογισμό εξόδων 
του Υπουργείου Οικονομίας και Οικονομικών και θα κα- 
θορισθεί με άλλη απόφαση του Υπουργού Οικονομίας 
και Οικονομικών, αποφασίζουμε: 

1) Συνιστούμε Επιτροπή στο Υπουργείο Οικονομίας και 
Οικονομικών για την εξειδίκευση και αναθεώρηση των 
τεχνικών προδιαγραφών των φορολογικών ηλεκτρο¬ 
νικών μηχανισμών και συστημάτων και την εφαρμογή 
τους στη διασφάλιση των φορολογικών δεδομένων του 
Κώδικα Βιβλίων και Στοιχείων. 

2. ) Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 

α) Μαρία Γυφτάκη, υπάλληλο με βαθμό Α', του κλά¬ 
δου ΠΕ Εφοριακών, που υπηρετεί ως Προϊσταμένη της 
Δ/νσης Κώδικα Βιβλίων και Στοιχείων, ως Πρόεδρο. 

β) Ιωάννη Ιωαννίδη, Καθηγητή του Τμήματος Πληρο¬ 
φορικής και Τηλεπικοινωνιών του Τομέα Υπολογιστικών 
Συστημάτων και Εφαρμογών του Εθνικού και Καποδι- 
στριακού Πανεπιστημίου Αθηνών, ως μέλος. 

γ) Χρήστο Καψάλη, Αναπληρωτή Πρόεδρο της Σχολής 
Ηλεκτρολόγων Μηχανικών Η/Υ του Τμήματος Ηλεκτρο¬ 
λόγων Μηχανικών και Μηχανικών Υπολογιστών του Εθνι¬ 
κού Μετσόβιου Πολυτεχνείου- του Τομέα Συστημάτων 
Μετάδοσης Πληροφορίας και Τεχνολογίας Υλικών, ως 
μέλος. 

δ) Γεώργιο Νικολάου, Οικονομολόγο Α', Διδάκτορα του 
Πανεπιστημίου Ραιΐε I ΡαηΙίίθοη δοιΈοηο, ως μέλος. 

ε) Ανδρέα Σταφυλοπάτη, Διευθυντή του Τομέα Τεχνο¬ 
λογίας Πληροφορικής και Υπολογιστών - Τμήμα Ηλε¬ 
κτρολόγων Μηχανικών και Μηχανικών Υπολογιστών του 
Εθνικού Μετσόβιου Πολυτεχνείου, ως μέλος. 

στ) Παναγιώτη Ζαφειρόπουλο, υπάλληλο με βαθμό Α’, 
του κλάδου ΠΕ Πληροφορικής με ειδικότητα Μηχανικού 
Η/Υ, που υπηρετεί στη Διεύθυνση Κώδικα Βιβλίων και 
Στοιχείων και αναπληρώνει τον Προϊστάμενο του Γ' 
Τμήματος Φορολογικών Ταμειακών Μηχανών και Συ¬ 
στημάτων, ως μέλος. 

3. Η ως άνω Επιτροπή θα υποστηρίζεται στο έργο 
της από Γραμματεία, η οποία θα αποτελείται από τις 
παρακάτω υπαλλήλους: 

α) Σοφία Παππά, υπάλληλο με βαθμό Δ', του κλάδου 
ΠΕ Εφοριακών, που υπηρετεί στο Β' Τμήμα της Δ/νσης 
Κώδικα Βιβλίων και Στοιχείων. 

β) Ελένη Κεφαλληνού, υπάλληλο με βαθμό Β', του 
κλάδου ΔΕ Εφοριακών, που υπηρετεί στη Διεύθυνση 
Προσωπικού Δ.Ο.Υ. (Δ2) του Υπουργείου Οικονομίας και 
Οικονομικών. 

4. Έργο της Επιτροπής αυτής είναι η σύνταξη και 
υποβολή μελέτης που θα περιλαμβάνει τη βελτίωση, 
εξειδίκευση, προσαρμογή και αναθεώρηση των υφι¬ 
στάμενων τεχνικών προδιαγραφών των φορολογικών 
ηλεκτρονικών μηχανισμών και τη θέσπιση νέων για την 


αντιμετώπιση των σύγχρονων αναγκών, καθώς και τη 
μελέτη επέκτασης της χρήσης φορολογικών ηλεκτρο¬ 
νικών μηχανισμών στη διασφάλιση των φορολογικών 
δεδομένων των μηχανογραφικώς εκδιδόμενων παρα¬ 
στατικών και των τηρούμενων σε ηλεκτρονική μορφή 
φορολογικών βιβλίων. 

Η Επιτροπή για την υλοποίηση του έργου της, έχει 
τη δυνατότητα να συνεργάζεται με φορείς ή υπηρε¬ 
σίες στο εσωτερικό ή και το εξωτερικό, που κατά την 
κρίση της θα διαθέτουν σχετική με το θέμα εμπειρία 
ή τεχνογνωσία. 

5. Η Επιτροπή θα συνεδριάζει εντός και εκτός των 
ωρών του κανονικού ωραρίου λειτουργίας των Δημόσι¬ 
ων Υπηρεσιών στο κεντρικό κατάστημα του Υπουργείου 
Οικονομίας και Οικονομικών και η διάρκεια λειτουργίας 
της ορίζεται μέχρι την 31η Οκτωβρίου 2006, οπότε και 
θα υποβάλλει το πόρισμά της στην Ηγεσία του Υπουρ¬ 
γείου Οικονομίας και Οικονομικών. 

6. Η αμοιβή του Προέδρου, των μελών και των γραμ¬ 
ματέων της Επιτροπής αυτής, θα καθορισθεί με άλλη 
απόφαση του Υπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 2/18746/0023Α (3) 

Επανέκδοση τιμαριθμοποιημένων ομολόγων λήξης 
25.7.2005. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178Α/17.12.1990). 

2. Τις διατάξεις του άρθρου 1 του ν. 2187/1994 «Ρύθμιση 
θεμάτων δημοσίου χρέους» (ΦΕΚ 16Α/8.2.1994), 

3. Τις διατάξεις των άρθρων 5 έως και 12 του ν. 
2198/1994 «Αύξηση αποδοχών δημοσίων υπαλλήλων εν 
γένει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άϋλοι τίτλοι)» (ΦΕΚ 43 Α/22.3.1994). 

4. Τις διατάξεις του άρθρου 11 του ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17Α'/18.2.1997), όπως τροποποιήθηκε με το άρθρο 
9 του ν. 2579/1998). 

5. Τις διατάξεις του άρθρου 15 του ν. 2628/1998 (ΦΕΚ 
151/Α/1998), τις διατάξεις του άρθρου 31 του ν. 2682/1999 
(ΦΕΚ 16Α/1999), καθώς και τις διατάξεις του άρθρου 37 
του ν. 3130/2003 (ΦΕΚ 76/Α/2003). 

6. Τις διατάξεις των άρθρων 64, 90 και 91 του ν. 
2362/1995 «Περί Δημοσίου λογιστικού ελέγχου των δα¬ 
πανών του κράτους και άλλες διατάξεις» (ΦΕΚ 247/Α/ 
27.11.1995). 

7. Την υπ’ αριθμ. 2021180/2981/0023/31.3.1997 απόφαση 
του Υπουργού των Οικονομικών «Περί των δαπανών 

σύναψης, έκδοσης και εξυπηρέτησης κ.λ.π. των δανείων 
του δημοσίου (ΦΕΚ 286/Β/10.4.1997)». 

8. Τις διατάξεις του ν. 2628/6.7.1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α/6.7.1998). 

9. Την υπ’ αριθμ. 37730/ΔΙΟΕ 1264/14.10.2005 (ΦΕΚ Β 
1432) απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων του Υπουργού 
Οικονομίας και Οικονομικών στους Υφυπουργούς Οι¬ 
κονομίας και Οικονομικών», όπως ισχύει. 

10. Την υπ’ αριθμ. 2/70563/0023Α/27.12.2005 κοινή 
απόφαση του Υπουργού Οικονομικών και του Διοικητή 
της Τράπεζας της Ελλάδος «Κανονισμός λειτουργίας 
των Βασικών Διαπραγματευτών Αγοράς» (ΦΕΚ 1924 
Β/30.12.2005). 

11. Την υπ’ αριθμ. 2/16773/0023 /Α/20.03.2003 απόφαση 
του Υπουργού Οικονομίας και Οικονομικών «Εκδοση στις 
27.03.2003 κοινοπρακτικού τιμαριθμοποιημένου ομολο¬ 
γιακού δανείου, σε άϋλη μορφή, λήξης 25.7.2025.» 

12. Την υπ’ αριθμ. 2/13615/0023/Α/13.3.2006 απόφαση 
του Υπουργού Οικονομίας και Οικονομικών «Επανακαθο¬ 
ρισμός του Δείκτη Αναφοράς της ημερομηνίας έναρξης 
του κοινοπρακτικού τιμαριθμοποιημένου ομολογιακού 
δανείου, σε άϋλη μορφή, λήξης 25.7.2025.» 

13. Το πληροφοριακό φυλλάδιο (Οΐίοπηρ ΟίΓουΙαή, τη 
Συμφωνία Εγγραφής (δυόεοπρίίοη Αρίθοιτιοπΐ), καθώς και 
το υπ’ αριθμ. 311/28.3.2006, σχετικό έγγραφο - ανακοί¬ 
νωση του Ο.Δ.ΔΗ.Χ. για την επανέκδοση στις 12.4.2006 
του τιμαριθμοποιημένου ομολόγου, λήξης 25.7.2025, 
αποφασίζουμε: 

Τη διάθεση, με ιό οραπίπρ στις 12.4.2006, ομολόγων 
του Ελληνικού Δημοσίου, συνολικής ονομαστικής αξίας 
δυο δισεκατομμυρίων Ευρώ (€ 2.000.000.000). Τα ομό¬ 
λογα θα διατεθούν σε κοινοπραξία Τραπεζών, όπως 
περιγράφονται στο πληροφοριακό φυλλάδιο και στη 
συμφωνία εγγραφής, σύμφωνα και με τους όρους που 
διέπουν τον κανονισμό Λειτουργίας των Βασικών Δια¬ 
πραγματευτών Αγοράς. 

Οι τίτλοι, οι οποίοι θα διατεθούν, είναι τιμαριθμοποι- 
ημένα ομόλογα του Ελληνικού Δημοσίου σε Ευρώ, σε 
άϋλη μορφή, λήξης 25.7.2025, σταθερού επιτοκίου 2,90%, 
με πρόσθετη πρόσοδο συνδεδεμένη με τον Εναρμονι¬ 
σμένο Δείκτη Τιμών Καταναλωτή για την Ευρωζώνη, 
εξαιρουμένου του καπνού, (ΗΙΟΡ θχοΙ. Ιοβαοοο), ΙδΙΝ <3Η 
0338001 531 και με τους παρακάτω όρους επανέκδο- 
σης: 

Τιμή διάθεσης: 111, 231% 

Ιπόβχ ιόΙιο στις 12.4.2006:1,06214 

Δεδουλευμένοι τόκοι ανά 1.000 €: 22,03 € 

Κατά τα λοιπά ισχύει η υπ’ αριθμ. 2/16773/0023/Α/ 
20.3.2003 απόφαση «Εκδοση στις 27.3.2003 κοινοπρα- 
κτικού τιμαριθμοποιημένου ομολογιακού δανείου, σε 
άϋλη μορφή, λήξης 25.7.2025.» 

Για την παραπάνω διάθεση το Ελληνικό Δημόσιο θα 
εισπράξει το συνολικό ποσό των δυο δισεκατομμυρί¬ 
ων τετρακοσίων έξι εκατομμυρίων εννιακοσίων είκοσι 
χιλιάδων Ευρώ ( 2.406.920.000,00) το οποίο αντιστοι¬ 
χεί σε € 2.362.860.000,00 για αξία διακανονισμού και € 
44.060.000,00 για δεδουλευμένους τόκους των ομολό¬ 
γων που αφορούν το χρονικό διάστημα από την αρχή 
της τοκοφόρου περιόδου 25.7.2005, έως την ημερομηνία 
διακανονισμού 12.4.2006. 


Γ ια την παραπάνω διάθεση το Ελληνικό Δημόσιο θα 
καταβάλλει στην κοινοπραξία Τραπεζών, προμήθεια 
διαχείρισης και κάλυψης του ποσού της έκδοσης, η 
οποία ανέρχεται σε 0,30% επί της ονομαστικής αξίας 
των ομολόγων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. Π18Α - 9035/ΑΣ 3858 (4) 

Μορφή, τύπος και περιεχόμενο, δικαιολογητικά, διαδι¬ 
κασία έκδοσης και χρονική ισχύς διπλωματικών και 
ειδικών υπηρεσιακών διαβατηρίων νέου τύπου. 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 55 του ν. 2594/1998 «Κύ¬ 
ρωση ως Κώδικα του Σχεδίου Νόμου “Οργανισμός του 
Υπουργείου Εξωτερικών”» (Α' 62) όπως συμπληρώθηκε 
με τη διάταξη του άρθρου 20 του ν.3072/2002 «Επιθεώ¬ 
ρηση αρχών της εξωτερικής υπηρεσίας, εκπαίδευση και 
αξιολόγηση των υπαλλήλων του Υπουργείου Εξωτερι¬ 
κών και άλλες διατάξεις» (Α' 294). 

2. Τη διάταξη της παραγράφου 8 του άρθρου 1 του 
ν. 3103/2003 «Εκδοση διαβατηρίων από την Ελληνική 
Αστυνομία και άλλες διατάξεις» (Α' 23), όπως αυτή προ- 
σετέθη με τη διάταξη του άρθρου 6 του ν. 3451/2006 
«Κύρωση της Σύμβασης μεταξύ του Ελληνικού Δημοσί¬ 
ου και της Τραπέζης της Ελλάδος για την εκτύπωση 
αυτοκόλλητων θεωρήσεων εισόδου (ΕΑΘΕ) και άλλες 
διατάξεις» (Α' 69). 

3. Τη διάταξη της παραγράφου 7 του άρθρου 46 του 
π.δ. 230/1998 «Αρμοδιότητες και διάρθρωση της Κεντρι¬ 
κής Υπηρεσίας του Υπουργείου Εξωτερικών» (Α' 177). 

4. Τ ις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
τέθηκε σε ισχύ με τις διατάξεις του άρθρου πρώτου 
του π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα (Α' 98). 

5. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού. 

6. Τ ις ανάγκες του Υπουργείου Εξωτερικών για την 
έκδοση διπλωματικών και ειδικών υπηρεσιακών διαβα¬ 
τηρίων νέου τύπου με υψηλές προδιαγραφές ασφαλείας 
και διεθνή αναγνωρισιμότητα και αποδοχή, τα οποία θα 
πληρούν τις προδιαγραφές που έχουν τεθεί από την 
Ευρωπαϊκή Ένωση και άλλους διεθνείς οργανισμούς, 
αποφασίζουμε: 

Άρθρο 1 

Διπλωματικά και ειδικά υπηρεσιακά διαβατήρια 

1. Το Υπουργείο Εξωτερικών εκδίδει από την 1 Ιουνίου 
2006 διπλωματικά και ειδικά υπηρεσιακά διαβατήρια 
νέου τύπου. 

2. Τα διπλωματικά και ειδικά υπηρεσιακά διαβατήρια 
παλαιού τύπου θα εκδίδονται μέχρι 31 Μάίου 2006 και 
θα ισχύουν μέχρι την 31 Μάίου 2007. 

3. Το Υπουργείο Εξωτερικών μπορεί, σε περιπτώσεις 
εκτάκτου ανάγκης, να εκδίδει διπλωματικά και ειδικά 

υπηρεσιακά διαβατήρια παλαιού τύπου μέχρι την 31 
Μάΐου 2007. Ο χρόνος ισχύος των εν λόγω διαβατηρίων 
δεν μπορεί να υπερβαίνει την ως άνω ημερομηνία. 

4. Από την 11ουνίου 2007 θα εκδίδονται αποκλειστικά 
διπλωματικά και ειδικά υπηρεσιακά διαβατήρια νέου 
τύπου. 

Αρθρο 2 

Μορφή, σχήμα και χρώμα διπλωματικών και ειδικών 
υπηρεσιακών διαβατηρίων 

1. Τα διπλωματικά και ειδικά υπηρεσιακά διαβατήρια 
έχουν τη μορφή των κοινών διαβατηρίων της Ελληνι¬ 
κής Δημοκρατίας, προσαρμοσμένη προς τις σχετικές 
αποφάσεις της Ευρωπαϊκής Ένωσης, και σχήμα βιβλι¬ 
αρίου. Εντός του βιβλιαρίου δύναται να ενσωματωθεί 
ηλεκτρονικό μικροκύκλωμα. 

2. Το εξώφυλλο των διπλωματικών διαβατηρίων έχει 
χρώμα βαθύ κυανό, ενώ αυτό των ειδικών υπηρεσιακών 
διαβατηρίων έχει χρώμα μαύρο. 

Άρθρο 3 

Τεχνικές προδιαγραφές και προδιαγραφές 
ασφαλείας των διπλωματικών και ειδικών 
υπηρεσιακών διαβατηρίων 

Οι τεχνικές προδιαγραφές και οι προδιαγραφές 
ασφαλείας των διπλωματικών και ειδικών υπηρεσιακών 
διαβατηρίων είναι αυτές που ισχύουν και για τα κοινά 
διαβατήρια της Ελληνικής Δημοκρατίας. 

Αρθρο 4 

Περιεχόμενο ενδείξεων διπλωματικών και ειδικών 
υπηρεσιακών διαβατηρίων 

Τα διπλωματικά και ειδικά υπηρεσιακά διαβατήρια 
περιέχουν τριάντα δύο (32) αριθμημένες σελίδες και 
τις ενδείξεις που φέρουν και τα κοινά διαβατήρια της 
Ελληνικής Δημοκρατίας, με τις εξής διαφοροποιήσεις: 

α. Στο εξώφυλλο των διπλωματικών διαβατηρίων ανα¬ 
γράφεται η ένδειξη «ΔΙΠΛΩΜΑΤΙΚΟ ΔΙΑΒΑΤΗΡΙΟ» ενώ 
σε αυτό των ειδικών υπηρεσιακών η ένδειξη «ΥΠΗΡΕΣΙ¬ 
ΑΚΟ ΔΙΑΒΑΤΗΡΙΟ» στην ελληνική, γαλλική και αγγλική 
γλώσσα. 

β. Η ένδειξη «ΔΙΠΛΩΜΑΤΙΚΟ ΔΙΑΒΑΤΗΡΙΟ» και «ΥΠΗΡΕ¬ 
ΣΙΑΚΟ ΔΙΑΒΑΤΗΡΙΟ» αναγράφεται επίσης σε εσωτερι¬ 
κή σελίδα των διπλωματικών και ειδικών υπηρεσιακών, 
αντίστοιχα, διαβατηρίων στις επίσημες γλώσσες της 
Ευρωπαϊκής Ένωσης. 

γ. Τα διπλωματικά και ειδικά υπηρεσιακά διαβατήρια 
περιέχουν σελίδα στην οποία αναγράφεται κείμενο 
του Υπουργού Εξωτερικών, στην ελληνική, γαλλική και 
αγγλική γλώσσα, με το οποίο καλούνται οι Αρχές της 
Ελληνικής Δημοκρατίας καθώς και οι Αρχές των ξένων 
κρατών να παράσχουν ελεύθερη διέλευση και κάθε νό¬ 
μιμη δυνατή βοήθεια και προστασία στον κάτοχο του 
διαβατηρίου. 

δ. Περιέχουν σελίδα στην οποία τίθεται η σφραγίδα 
του Υπουργείου Εξωτερικών και η υπογραφή αρμοδί¬ 
ου για την έκδοση του διαβατηρίου υπαλλήλου του 
Υπουργείου Εξωτερικών καθώς και η υπογραφή του 
κατόχου. 

ε. Περιέχουν σελίδα στην οποία αναγράφεται η ιδιό¬ 
τητα του κατόχου στην ελληνική, γαλλική και αγγλική 
γλώσσα. 

στ. Περιέχουν σελίδα η οποία προορίζεται για χρήση 
από το Υπουργείο Εξωτερικών και στην οποία οποιαδή¬ 


ποτε καταχώρηση γίνεται μόνον από αρμόδιο και ειδικά 
εξουσιοδοτημένο προς τούτο υπάλληλο του Υπουργείου 
Εξωτερικών. 

ζ. Περιέχουν ευρετήριο σε όλες τις επίσημες γλώσσες 
της Ευρωπαϊκής Ένωσης που παραπέμπει στις βασικές 
εγγραφές που εμπεριέχονται σε αυτό, δεν περιέχουν 
όμως τις οδηγίες προς τον κάτοχο που περιλαμβάνονται 
στα κοινά διαβατήρια της Ελληνικής Δημοκρατίας. 

η. Στη σελίδα των διπλωματικών και ειδικών υπηρε¬ 
σιακών διαβατηρίων, όπου αναγράφονται τα στοιχεία 
προσωπικής κατάστασης του κατόχου, περιέχεται, στην 
αγγλική γλώσσα, η ένδειξη «ϋΙΡΕΟΜΑΤΙΩ ΡΑ33ΡΟΒΤ» και 
η συντομογραφία «ΩΡ» στα διπλωματικά και η ένδειξη 
«3ΕΒΝ/ΙΩΕ ΡΑ35ΡΟΒΤ» και η συντομογραφία «5Ρ» στα ει¬ 
δικά υπηρεσιακά, αντίστοιχα, διαβατήρια. Κατά τα λοιπά, 
στη σελίδα με τα στοιχεία προσωπικής κατάστασης του 
κατόχου αναγράφονται τα ίδια, με τα κοινά διαβατήρια 
της Ελληνικής Δημοκρατίας, στοιχεία. 

θ. Στη σελίδα των διπλωματικών και ειδικών υπηρε¬ 
σιακών διαβατηρίων, όπου αναγράφονται τα στοιχεία 
προσωπικής κατάστασης του κατόχου, και ειδικώτερα 
στο πεδίο «Εκδούσα Αρχή» αναγράφεται η ένδειξη «ΥΠ. 
ΕΞ./Μ.Ε.Α.». 

Αρθρο 5 

Υποβολή δικαιολογητικών - Διαδικασία έκδοσης 
και παραλαβής διπλωματικών και 
ειδικών υπηρεσιακών διαβατηρίων 

1. Αποκλειστικά αρμόδια για την έκδοση διπλωματικών 
και ειδικών υπηρεσιακών διαβατηρίων είναι η Διεύθυν¬ 
ση Προσωπικού του Υπουργείου Εξωτερικών, προς την 
οποία υποβάλλονται τα απαιτούμενα δικαιολογητικά 
και η οποία ελέγχει εάν συντρέχουν οι νόμιμες προϋ¬ 
ποθέσεις για την έκδοση του κατά περίπτωση διαβα¬ 
τηρίου. 

2. Για την έκδοση διπλωματικού ή ειδικού υπηρεσιακού 
διαβατηρίου υποβάλλονται τα εξής δικαιολογητικά: 

α.Έντυπο αίτησης, όμοιο με αυτά που υποβάλλονται 
και για την έκδοση των κοινών διαβατηρίων της Ελλη¬ 
νικής Δημοκρατίας, το οποίο φέρει την ένδειξη «Υπουρ¬ 
γείο Εξωτερικών». 

β.Έντυπο συμπληρωματικών στοιχείων του αιτούντος, 
τα οποία είναι απαραίτητα για την έκδοση διπλωματι¬ 
κού ή ειδικού υπηρεσιακού διαβατηρίου. Επί του εντύπου 
αυτού οι αιτούμενοι, βάσει της παραγράφου 3 του άρ¬ 
θρου 11 του ν. 2472/1997 «Προστασία του ατόμου από την 
επεξεργασία δεδομένων προσωπικού χαρακτήρα» (Α' 
50), λαμβάνουν γνώση ενυπογράφως ότι τα στοιχεία που 
αναγράφονται στο έντυπο αίτησης θα ανακοινωθούν 
στην Ελληνική Αστυνομία, η οποία και θα εκτυπώσει το 
διπλωματικό ή ειδικό υπηρεσιακό διαβατήριο. 

γ. Έγγραφη συναίνεση του ασκούντος τη γονική μέ¬ 
ριμνα γονέα ή και των δύο γονέων στην περίπτωση 
που και οι δύο γονείς ασκούν τη γονική μέριμνα για 
την έκδοση διπλωματικού ή ειδικού υπηρεσιακού 
διαβατηρίου σε ανήλικο. Το ιδιόγραφο της υπογραφής 
στην έγγραφη συναίνεση βεβαιώνεται από οποιαδήποτε 
αρμόδια διοικητική αρχή. 

δ. Δύο (2) πρόσφατες έγχρωμες φωτογραφίες διαστά¬ 
σεων 4x6 εκατοστών, τυπωμένες σε αναλογικό φωτο¬ 
γραφικό χαρτί, χωρίς τη χρήση τεχνολογίας ίηΚ-)θί ή 
Ι35ΘΓ, οι οποίες πληρούν τις εκάστοτε ισχύουσες προδια¬ 
γραφές που ισχύουν και για τα κοινά διαβατήρια. 

ε. Στις περιπτώσεις υποβολής αίτησης για την έκδο¬ 
ση διπλωματικού ή ειδικού υπηρεσιακού διαβατηρίου 
προς αντικατάσταση απωλεσθέντος ή κλαπέντος, ο 
αιτούμενος υποβάλλει υποχρεωτικά και βεβαίωση από 
αστυνομική αρχή του ελληνικού κράτους ή αντίστοιχη 
αρχή ξένου κράτους, στην οποία προέβη σε υπεύθυνη 
δήλωση απώλειας ή κλοπής του διαβατηρίου του. Στη 
βεβαίωση αυτή αναφέρονται και τα αποτελέσματα της 
διενεργηθείσας έρευνας. Τα διπλωματικά ή ειδικά υπη¬ 
ρεσιακά διαβατήρια τα οποία έχουν δηλωθεί ως απω- 
λεσθέντα ή κλαπέντα θεωρούνται αυτοδικαίως άκυρα 
από της υποβολής της σχετικής δήλωσης. Σε περίπτωση 
ανεύρεσής τους επιστρέφονται στη Διεύθυνση Προσω¬ 
πικού του Υπουργείου Εξωτερικών και ακυρώνονται με 
τη διαδικασία της κατωτέρω παραγράφου 5. 

στ. Για την έκδοση διπλωματικού ή ειδικού υπηρεσι¬ 
ακού διαβατηρίου, το Υπουργείο Εξωτερικών μπορεί 
να απαιτήσει την προσκόμιση και υποβολή και άλλων 
δικαιολογητικών ή πιστοποιητικών που κρίνονται ανα¬ 
γκαία κατά περίπτωση. 

3. Οι αιτούμενοι διπλωματικού ή ειδικού υπηρεσιακού 
διαβατηρίου υποβάλλουν αυτοπροσώπως τα απαιτού- 
μενα δικαιολογητικά στη Διεύθυνση Προσωπικού του 
Υπουργείου Εξωτερικών. Το εκδοθέν διπλωματικό ή 
ειδικό υπηρεσιακό διαβατήριο παραλαμβάνεται από τη 
Διεύθυνση Προσωπικού είτε αυτοπροσώπως από τον 
ίδιο το δικαιούχο είτε από νόμιμα εξουσιοδοτημένο 
προς τούτο πρόσωπο. Σε περιπτώσεις ανηλίκων τα δι- 
καιολογητικά υποβάλλονται και το εκδοθέν διαβατήριο 
παραλαμβάνεται αυτοπροσώπως από τον ασκούντο τη 
γονική μέριμνα γονέα ή στην περίπτωση που και οι δύο 
γονείς ασκούν τη γονική μέριμνα αυτοπροσώπως από 
τον ένα γονέα, ο οποίος όμως προσκομίζει έγγραφη 
συναίνεση του άλλου γονέα, το ιδιόγραφο της υπογρα¬ 
φής του οποίου βεβαιώνεται από οποιαδήποτε αρμόδια 
διοικητική αρχή. 

4. Οι αιτούμενοι διπλωματικού ή ειδικού υπηρεσιακού 
διαβατηρίου, οι οποίοι ευρίσκονται για λόγους υπη¬ 
ρεσίας στην αλλοδαπή υποβάλλουν τα απαιτούμενα 
δικαιολογητικά και παραλαμβάνουν το εκδοθέν διαβα¬ 
τήριο μέσω της οικείας, κατά περίπτωση, διπλωματικής 
ή έμμισθης προξενικής αρχής. 

5. Στις περιπτώσεις κατά τις οποίες το διπλωματικό 
ή ειδικό υπηρεσιακό διαβατήριο εκδίδεται προς αντι¬ 
κατάσταση άλλου διπλωματικού ή ειδικού υπηρεσιακού 
διαβατηρίου, ο δικαιούχος, κατά την παραλαβή του εκ- 
δοθέντος διαβατηρίου, προσκομίζει και καταθέτει στη 
Διεύθυνση Προσωπικού του Υπουργείου Εξωτερικών ή 
στην οικεία διπλωματική ή έμμισθη προξενική αρχή το 
προς αντικατάσταση διαβατήριο, το οποίο εν συνεχεία 
ακυρώνεται με διάτρηση ολοκλήρου του βιβλιαρίου στην 
άνω και κάτω γωνία της δεξιάς του πλευράς και πα¬ 
ράλληλη επίθεση σφραγίδας με την ένδειξη «ΑΚΥΡΟΝ- 
ΑΝΝΙΙ1-Ε-ΟΑΝΟΕΙ.Ι.ΕΟ», σε σημεία που δεν θίγονται οι 
φερόμενες επί του διαβατηρίου ενδείξεις. 

Αρθρο 6 

Χρονική ισχύς διπλωματικών και ειδικών υπηρεσιακών 
διαβατηρίων 

1. Η χρονική ισχύς των διπλωματικών και ειδικών υπη¬ 
ρεσιακών διαβατηρίων καθορίζεται από το Υπουργείο 
Εξωτερικών σύμφωνα με τις ανάγκες εκτέλεσης υπηρε¬ 
σίας στην αλλοδαπή του κατόχου του διαβατηρίου. 


2. Η χρονική ισχύς των διπλωματικών και ειδικών υπη¬ 
ρεσιακών διαβατηρίων δεν μπορεί να υπερβαίνει τα 
πέντε (5) έτη. 

3. Παράταση ή ανανέωση χρονικής ισχύος των δι¬ 
πλωματικών ή ειδικών υπηρεσιακών διαβατηρίων επί 
του βιβλιαρίου δεν επιτρέπεται. Στην περίπτωση που 
απαιτείται ανανέωση του χρόνου ισχύος, εκδίδεται 
νέο διπλωματικό ή ειδικό υπηρεσιακό διαβατήριο προς 
αντικατάσταση του λήγοντος. Ο κάτοχος διπλωματικού 
ή ειδικού υπηρεσιακού διαβατηρίου έχει δικαίωμα να 
υποβάλει αίτηση για έκδοση νέου εντός προθεσμίας 
έξι (6) μηνών πριν τη λήξη ισχύος του διαβατηρίου που 
ήδη κατέχει. Με την έκδοση του νέου διαβατηρίου παύ¬ 
ει αυτοδικαίως η ισχύς του προηγουμένου, το οποίο 
ακυρώνεται με τη διαδικασία της παραγράφου 5 του 
άρθρου 5 της παρούσης. 

Αρθρο 7 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2006 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 
-♦- 


Καθορισμός της 1ης Μάίου 2006, ως ημέρας υποχρε¬ 
ωτικής αργίας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του α.ν. 380/1968 «Περί καθιερώσεως 
της 1ης Μάίου ως ημέρας υποχρεωτικής αργίας». 

2. Τις διατάξεις του π.δ. 63/2005 «Κωδικοποίηση της 
Νομοθεσίας για την Κυβέρνηση και Κυβερνητικά Όρ¬ 
γανα». 

3. Τις διατάξεις του π.δ. 368/1989 «Οργανισμός Υπουρ¬ 
γείου Εργασίας», όπως τροποποιήθηκε και συμπληρώ¬ 
θηκε με το π.δ. 436/1991. 

4. Το άρθρο 90 του «Κώδικα Νομοθεσίας», αποφασί¬ 
ζουμε: 

1) Καθορίζουμε την 1η Μάίου 2006 ως ημέρα υποχρεω¬ 
τικής αργίας για όλα τα καταστήματα, τις βιομηχανικές, 
βιοτεχνικές επιχειρήσεις, εκμεταλλεύσεις και εργασίες 
γενικά που αργούν κατά τις Κυριακές. 

2) Από τις διατάξεις της απόφασης αυτής, δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 

Αριθ. 200274 (6) 

Καθορισμός αριθμού θέσεων Δήμου Βόρειας Κυνουρί- 
ας Άστρους Κυνουρίας που πληρούνται από άτομα 
που προστατεύονται από το ν. 2643/1998 και κατα¬ 
νομή των θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ.1 και 2 του άρθρου 3 του ν. 
2643/1998 (220/Α'), όπως αντικαταστάθηκαν από τις δια¬ 
τάξεις της παρ. 3 του άρθρου 31 του ν. 2956/2001 (258/Α') 
και της παρ. 3 του άρθρου 48 του ν. 2972/2001 (291/Α') και 
της παρ. 1 του άρθρου 11 του ν. 3051/2002 (220/Α'). 

2. Τις διατάξεις του άρθρου 8 του ν. 3051/2002. 

3. Το υπ’ αριθμ. 3131/6.4.2006 έγγραφο του Δήμου Βό¬ 
ρειας Κυνουρίας Αστρους Κυνουρίας για την επικεί¬ 
μενη έκδοση προκήρυξης, πλήρωσης δέκα τεσσάρων 
(14) συνολικά θέσεων εργασίας τακτικών υπαλλήλων, 
διαφόρων κατηγοριών, κλάδων και ειδικοτήτων για το 
Δήμο Βόρειας Κυνουρίας Άστρους Κυνουρίας. 

4. Το γεγονός ότι η απόφαση αυτή δεν προκαλεί δαπάνη 
σε βάρος του κρατικού προϋπολογισμού, αποφασίζουμε: 

Α. Σε συνέχεια της υπ’ αριθμ. 200452/5.8.2005 (ΦΕΚ 
471/31.10.2005) προηγούμενης απόφασης μας, καθορί¬ 
ζουμε το συνολικό αριθμό των θέσεων εργασίας για το 
Δήμο Βόρειας Κυνουρίας Άστρους Κυνουρίας που πρό¬ 
κειται να πληρωθούν από άτομα που προστατεύονται 
από τις διατάξεις του ν. 2643/1998 σε μια (1). 

Β. Η ανωτέρω θέση δίδεται, στην κατηγορία Πολυτέ¬ 
κνων (περίπτωση α' παραγ. 1, άρθρου 1 ν. 2643/1998) και 
θα καλυφθεί από άτομο της κατηγορίας Υποχρεωτικής 
Εκπαίδευσης ΥΕ14 Βοηθητικού Προσωπικού. 

ΝΟΜΟΣ ΦΟΡΕΑΣ _ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 

_ ΕΙΔΙΚΟΤΗΤΑ ΠΡΟΣΤΑΣΙΑΣ ν.2643/98 

ΑΡΚΑΔΙΑΣ ΔΗΜΟΣ ΥΕ14 Βοηθητικού Πολυτέκνων 1 
ΒΟΡΕΙΑΣ ΚΥΝΟΥΡΙΑΣ Προσωπικού 
ΑΣΤΡΟΥΣ ΚΥΝΟΥΡΙΑΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 


Αριθ. Π4/Γ.Π 26923 (7) 

Καθιέρωση με αμοιβή υπερωριακής απογευματινής 
εργασίας στο προσωπικό του Κ.Β. «ΜΗΤΕΡΑ». 


Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 16 του ν. 3205/03 (ΦΕΚ 
297/03 τ.Α'). 

2. Τις υπηρεσιακές ανάγκες της επί 24ώρου βάσεως 
λειτουργίας του Κ.Β. «ΜΗΤΕΡΑ». 

3. Την υπ’ αριθμ. 4210/1.3.2006 απόφαση του Διοικητή 
της Γ' Δ.Υ.ΠΕ Αττικής, 

4. Το υπ’ αριθμ. 4229/1.3.2006 έγγραφο της Γ' Δ.Υ.ΠΕ 
Αττικής. 

5. Το γεγονός ότι η δαπάνη που προκαλείται από την 
απόφαση αυτή ύψους 5145,92 € θα βαρύνει τον προϋ¬ 
πολογισμό του Κ.Β. «ΜΗΤΕΡΑ» όπου υπάρχει σχετική 
πίστωση (Κ.Α.Ε. 0511-0512), αποφασίζουμε: 

Εγκρίνουμε την καθιέρωση υπερωριακής απογευματι¬ 
νής εργασίας με αμοιβή στο προσωπικό του Κ.Β. «ΜΗ¬ 
ΤΕΡΑ» ως ακολούθως: 

Για (1) ένα υπάλληλο ΠΕ Ψυχολόγων και (1) ένα υπάλ¬ 
ληλο ΤΕ Κοινωνικών Λειτουργών, για χρονικό διάστημα 
έως 31.12.2006 και μέχρι 832 ώρες συνολικά. 

Η υπερωριακή απογευματινή απασχόληση ορίζεται 
όπως παρέχεται μετά τη λήξη του κανονικού ωραρίου 
των υπαλλήλων. 

Η ωριαία αποζημίωση ορίζεται σύμφωνα με τις δια¬ 
τάξεις του άρθρου 16 του ν. 3205/2003. 

Η δαπάνη για την πληρωμή της ανωτέρω αποζημίωσης 
δεν μπορεί να υπερβεί το ύψος των πιστώσεων του 
προϋπολογισμού του Κ.Β. «ΜΗΤΕΡΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΰϋ: 


Τεύχος 

Περίοδος 

Ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώληαης μεμονωμένων Φ.Ε.Κ σε μορφή εύ-Γοππ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ ιό προσαυξανόμενη κατά 1 βιιιό ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (οχ: 210 - 4071010 ϊηΙβΓΠβΙ : ΙιΙ1ρ://νννννν.Θΐ.9τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙβτπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 















